Държавен вестник, бр. 51, 2016 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  51
Чл. 66. (1) Отделите се ръководят от начал­
ник на отдел, който организира, координира и 
контролира работата на съдебните служители 
в съответния отдел и своевременното изпъл­
нение на възложените им задачи.
(2) Началникът на отдел разпределя зада­
чите в ресорните сектори по естество и специ­
фика, като предлага на главния секретар и на 
директора на дирекция мерки за подобряване 
организацията на работа в отдела.
(3) Началниците на отдели своевременно 
информират главния секретар и директора на 
дирекция за възникнали проблеми във връзка 
с изпълнението на възложените им задачи.
Чл. 67. При изпълнение на своите функции 
директорите на дирекциите и началниците на 
отдели издават разпореждания.
Чл. 68. Дирекция „Правна“ осъществява 
следните функции:
1. във връзка с нормативната дейност:
а) участва в подготовката на проекти на 
нормативни актове по прилагането на ЗСВ; 
б) участва в изготвянето на становищата 
на пленума и на колегиите на ВСС по норма­
тивни актове, които се отнасят до съдебната 
система и са внесени за утвърждаване или 
съгласуване от ВСС;
в) изготвя предложения и становища по 
принципни въпроси и решения, методически 
указания и стратегии за съдебната система;
г) изготвя анализи, становища, доклади и 
проекторешения по възложени от пленума и 
колегиите на ВСС въпроси, свързани с уп­
ражняване на правомощията му;
2. във връзка с процесуалното представи­
телство на ВСС:
а) изготвя искови молби, жалби, възражения 
и писмени бележки по съдебни производства, 
в които ВСС е страна, и участва в тях по 
пълномощие на пленума или колегиите;
б) изготвя жалби, възражения и станови­
ща до административни органи и участва в 
административни производства пред тях по 
пълномощие на пленума или колегиите;
в) по искане на Министерството на пра­
восъдието изготвя становища по жалби на 
граждани, разглеждани от Европейския съд по 
правата на човека срещу Република България;
г) изготвя проекти на становища до Кон­
ституционния съд по дела, по които ВСС е 
конституиран;
д) изготвя проекти на становища по об­
съждани въпроси от пленумите на Върховния 
касационен съд и Върховния административен 
съд, свързани с организацията на съдебната 
власт;
3. във връзка с юридическото осигуряване 
дейността на ВСС, комисиите на пленума 
или колегиите:
а) осигурява експертно участие в постоян­
ните комисии на пленума и/или колегиите;
б) проучва постъпили жалби, сигнали, 
молби и предложения, подготвя становища 
по тях и ги докладва в комисиите на пленума 
или колегиите, от чиято компетентност са те;
в) осъществява дейности по изпълнение на 
приетите стратегии за борба с корупцията и 
плана за действие с тях;
г) организира изпълнението на взетите 
решения по постъпилите жалби, сигнали и 
предложения;
д) изготвя становища и проекти на доку­
менти за условията и реда за провеждане на 
конкурсите за служители в администрацията 
на ВСС;
е) осигурява правно обслужване на дейности­
те, свързани с внедряването и развитието на 
информационните технологии в органите на 
съдебната власт и администрацията на ВСС;
ж) изготвя правни становища по проце­
дури и дейности на ВСС и/или на другите 
структурни звена в администрацията на ВСС;
з) осъществява методическа помощ и 
координация по отношение на правното об­
служване на дейностите в другите дирекции 
на администрацията на ВСС;
и) изготвя и съгласува за законосъобразност 
проекти на договори, като при несъгласие 
представя мотивирано становище;
й) води и поддържа Регистър на договорите, 
сключени от пленума или колегиите, извън 
тези по чл. 70, т. 3, буква „е“;
к) организира процеса по планиране на 
процедурите за възлагане на обществени 
поръчки, по които ВСС е възложител, съо­
бразно Вътрешните правила за възлагане на 
обществени поръчки;
л) в зависимост от сложността и обема на 
обществената поръчка предлага на главния 
секретар на ВСС назначаване на работни групи 
за изготвяне на документацията за участие 
в процедурата, включително техническо за­
дание, критерии за допустимост, методика, 
показатели за оценка и специфични техни­
чески изисквания;
м) комплектува досиета на проведените от 
ВСС обществени поръчки, осигурява тяхното 
архивиране и поддържа Регистър за проведе­
ните процедури през съответната календарна 
година, с изключение на тези по чл. 70, т. 3, 
буква „е“;
н) изготвя проекти на решения за пре­
доставяне или за отказ за предоставяне на 
достъп до обществена информация по Закона 
за достъп до обществена информация въз ос­
нова на представено мотивирано становище 
от съответната дирекция за наличието на 
информацията и нейния характер.
Чл. 69. Дирекция „Бюджет и финанси“ 
осъществява функции по изготвяне на проекта 
на бюджета на съдебната власт и организира 
изпълнението на бюджета, като: